
ประกาศองค์การบริหารส่วนตำบลเทพราช
เรื่อง  รับสมัครบุคคลเพื่อเลือกสรรเป็นพนักงานจ้าง ประจำปีงบประมาณ พ.ศ. 2562
*********************************


ด้วยองค์การบริหารส่วนตำบลเทพราช   อำเภอสิชล   จังหวัดนครศรีธรรมราช   จะดำเนินการรับสมัครบุคคลเพื่อคัดเลือกเป็นพนักงานจ้างตามภารกิจ และ เลือกสรรแต่งตั้งเป็นพนักงานตามภารกิจ        สังกัดองค์การบริหารส่วนตำบลเทพราช จำนวน  1  อัตรา  ดังนั้น   จึงอาศัยอำนาจตามความใน อำนาจตามข้อ 18 ข้อ 19  และข้อ 20  แห่งประกาศคณะกรรมการพนักงานส่วนตำบลจังหวัดนครศรีธรรมราช          เรื่อง หลักเกณฑ์เกี่ยวกับพนักงานจ้างขององค์การบริหารส่วนตำบล  ลงวันที่  ๒๖  กรกฎาคม  ๒๕๔๗                 จึงประกาศรับสมัครบุคคลเพื่อคัดเลือกเป็นพนักงานจ้างตามภารกิจ รายละเอียดดังนี้
       พนักงานจ้างตามภารกิจ ( ผู้มีทักษะ )
1. ตำแหน่ง พนักงานขับรถยนต์ (ผู้มีทักษะ) สังกัดสำนักงานปลัดองค์การบริหารส่วนตำบล      จำนวน 1 อัตราลักษณะงานที่ปฏิบัติอัตราค่าตอบแทนและระยะเวลาการจ้างเป็นไปตามเอกสารรายละเอียด               ภาคผนวก ก.แนบท้ายประกาศนี้
1.  ตำแหน่งที่รับสมัคร ลักษณะงานที่ปฏิบัติ อัตราค่าตอบแทน และระยะเวลาการจ้าง
ภาคผนวก ก.แนบท้ายประกาศนี้
2.  คุณสมบัติทั่วไปและคุณสมบัติเฉพาะตำแหน่ง          
ผู้สมัครเข้ารับการคัดเลือกต้องมีคุณสมบัติทั่วไป และคุณสมบัติเฉพาะตำแหน่ง ดังนี้
  2.1 คุณสมบัติทั่วไป  ผู้สมัครต้องมีคุณสมบัติและไม่มีลักษณะต้องห้าม ดังต่อไปนี้

1)  มีสัญชาติไทย

2)  มีอายุไม่ตำกว่า 18 ปี   และไม่เกิน 60 ปี 

3) ไม่เป็นบุคคลล้มละลาย

4) ไม่เป็นผู้ที่มีร่างกายทุพพลภาพ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล  ดังต่อไปนี้
5) โรคเรื้อนในระยะติดต่อหรือในระยะที่ปรากฏอาการเป็นที่รังเกียจในสังคมวัณโรคใน
ระยะอันตราย

6) โรคเท้าช้างในระยะที่ปรากฏอาการเป็นที่รังเกียจในสังคม

7) โรคติดยาเสพติดให้โทษ

8) โรคพิษสุราเรื้อรัง

9) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง
 
10) ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น
                       11) ไม่เป็นผู้ที่เคยต้องรับโทษจำคุกโดยคำพิพากษาของศาลถึงที่สุดให้จำคุก  เพราะกระทำความผิดทางอาญา เว้นแต่เป็นโทษสำหรับความผิดอันได้กระทำโดยประมาท หรือความผิดลหุโทษ 
 
12) ไม่เป็นผู้ที่เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ
หมายเหตุ ผู้ที่ผ่านการสรรหาและการเลือกสรรในวันที่ทำสัญญาลูกจ้าง จะไม่ต้องเป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่น สมาชิก

สภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจพนักงานหรือลูกจ้างของราชการส่วนท้องถิ่นและต้องนำใบรับรองแพทย์ ซึ่งออกให้ไม่เกิน 1 เดือน และแสดงว่าไม่เป็นโรคต้องห้ามตามประกาศกำหนดโรคที่เป็นลักษณะต้องห้ามสำหรับข้าราชการหรือพนักงานส่วนท้องถิ่นมายื่นด้วย     









2.2  คุณสมบัติเฉพาะสำหรับตำแหน่ง
คุณสมบัติเฉพาะสำหรับตำแหน่ง เป็นไปตามเอกสารรายละเอียดแนบท้ายประกาศนี้    
   3. วัน เวลา และสถานที่รับสมัครสอบ
กำหนดการรับสมัครให้ยื่นใบสมัครด้วยตนเอง ตั้งแต่วันที่ 14–24 ธันวาคม 2561 (ในวันและเวลาราชการ) เวลา 8.30 - 16.30 น. ณ ที่ทำการองค์การบริหารส่วนตำบลเทพราช หมู่ที่ 2 ตำบลเทพราช            อำเภอสิชล จังหวัดนครศรีธรรมราช สอบถามรายละเอียดเพิ่มเติมได้ที่ โทรศัพท์  0-7575-3110-1   

4.  เอกสารและหลักฐานที่ต้องนำมายื่นพร้อมใบสมัคร      
4.1 ผู้สมัครสอบจะต้องยื่นใบสมัครด้วยตนเอง  โดยกรอกรายละเอียดในใบสมัครให้ถูกต้อง
และครบถ้วน  พร้อมทั้งนำเอกสารฉบับจริงและสำเนารับรองความถูกต้อง  อย่างละ  1 ชุด  ดังนี้ 
(1) สำเนาวุฒิการศึกษา (ถ้ามี) พร้อมรับรองสำเนาถูกต้อง  จำนวน  1  ฉบับ
(2) รูปถ่ายหน้าตรง ไม่สวมหมวก ไม่ใส่แว่นตาดำ  ขนาด  1  นิ้ว ถ่ายครั้งเดียวไม่เกิน 6  เดือน จำนวน 2 รูป และให้ผู้สมัครเขียน ชื่อ – สกุล ตำแหน่งที่สมัครสอบ                     ไว้ด้านหลังรูปทุกรูป
(3) สำเนาทะเบียนบ้าน พร้อมรับรองสำเนาถูกต้อง  จำนวน  1  ฉบับ
(4) สำเนาบัตรประจำตัวประชาชน  พร้อมรับรองสำเนาถูกต้อง  จำนวน  1  ฉบับ
(5) ใบรับรองแพทย์  ที่แสดงว่าไม่เป็นโรคต้องห้ามตามที่คณะกรรมการกลางพนักงาน     
    ส่วนตำบลกำหนด  ซึ่งออกไม่เกิน 1 เดือน นับตั้งแต่ตรวจร่างกายจนถึงวันสมัคร
(6) เอกสารอื่น ๆ เช่น ทะเบียนสมรส  ใบเปลี่ยนชื่อ -  สกุล  (ถ้ามี) 
4.2 ผู้สมัครจะต้องรับผิดชอบในการตรวจสอบ และรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่งที่สมัครตรงตามที่ประกาศรับสมัคร และจะต้องกรอกรายละเอียดต่าง ๆ                ในใบสมัคร   พร้อมทั้งยื่นและแสดงหลักฐาน  ตาม  วัน  เวลา  และสถานที่กำหนด ในกรณีที่มีความผิดพลาดอันเกิดจากผู้สมัครไม่มายื่นหลักฐาน ตามวันเวลา  และสถานที่กำหนด  หรือยื่นไม่ครบถ้วน จะถือว่าเป็นผู้ขาดคุณสมบัติในการสมัคร และหากมีกรณีปลอมแปลงเอกสารที่ใช้สมัคร จะถูกดำเนินคดีตามกฎหมาย

4.3  หากตรวจสอบภายหลังพบว่า ผู้สมัครรายใดมีคุณสมบัติไม่ครบถ้วนตามที่กำหนดคณะกรรมการดำเนินการสรรหาและเลือกสรร จะถือว่าเป็นผู้ขาดคุณสมบัติในการสมัครและไม่มีสิทธิได้รับการจ้างเป็นพนักงานจ้างตำแหน่งใด ๆ  
6.ค่าธรรมเนียมในการสมัคร
-  ผู้สมัครต้องเสียค่าธรรมเนียมการสมัครสำหรับพนักงานจ้างตามภารกิจ ตำแหน่งละ100.๐๐ บาท 
- ค่าธรรมเนียมการสมัครจะไม่จ่ายคืนให้เมื่อได้รับประกาศรายชื่อว่าเป็นผู้มีสิทธิเข้ารับการประเมินแล้ว เว้นแต่มีการยกเลิกการเลือกสรรครั้งนี้ทั้งหมด  จึงให้จ่ายคืนค่าธรรมเนียมการสมัครแก่ผู้สมัคร
            6.  ประกาศรายชื่อผู้มีสิทธิเข้ารับการประเมิน   วัน   เวลา   สถานที่ และระเบียบเกี่ยวกับการประเมิน ดังนี้
ประกาศรายชื่อผู้มีสิทธิเข้ารับการประเมิน  วัน  เวลา  สถานที่  และระเบียบเกี่ยวกับการประเมิน  ณ  ที่ทำการองค์การบริหารส่วนตำบลเทพราช  อำเภอสิชล จังหวัดนครศรีธรรมราช ภายในวันที่ 25 ธันวาคม 2561  โดยจะดำเนินการประเมินเพื่อเลือกสรร ในวันที่ 26 ธันวาคม 2561 และ ประกาศผลการประเมินในวันที่ 27  ธันวาคม  2561  ณ  ที่ทำการองค์การบริหารส่วนตำบลเทพราช

7.  หลักสูตร  วิธีการการประเมิน  และเกณฑ์การตัดสิน
    พนักงานจ้างตามภารกิจ
      หลักสูตรการสอบสรรหาและเลือกสรร แบ่งเป็น ๓ ภาค คือ
       ๑) ภาคความรู้ความสามารถทั่วไป (ภาค ก) ๑๐๐ คะแนน โดยใช้วิธีสอบข้อเขียน (ปรนัย)

       2) ภาคความรู้ความสามารถเฉพาะตำแหน่ง (ภาค ข) ๑๐๐ คะแนน โดยวิธีสอบข้อเขียน
                     (ปรนัย)

       3) ภาคความเหมาะสมกับตำแหน่ง (ภาค ค) ๑๐๐ คะแนน โดยใช้วิธีการสัมภาษณ์และ/หรือ
       ทดสอบการปฏิบัติงานที่สอดคล้องกับตำแหน่ง 
      รายละเอียดตามภาคผนวก ข.แนบท้ายประกาศนี้
8.    การขึ้นบัญชีผู้ผ่านการเลือกสรร
   8.1  การขึ้นบัญชีผู้ผ่านการเลือกสรร  จะเรียงลำดับที่จากผู้เลือกสรรได้คะแนนรวมสูงสุดลง
มาตามลำดับในกรณีที่มีผู้ผ่านการเลือกสรรได้คะแนนรวมเท่ากัน ผู้ผ่านการประเมินได้คะแนนจากการทดสอบตัวอย่างงานมากกว่าจะเป็นผู้อยู่ลำดับสูงกว่า 
                8.2 บัญชีผู้ผ่านการเลือกสรรจะใช้เพื่อการจ้างพนักงานจ้าง เป็นระยะเวลา 1 ปี  นับแต่วันขึ้นบัญชีแต่ถ้ามีการเลือกสรรอย่างเดียวกันอีก และได้ขึ้นบัญชีผู้ผ่านการเลือกสรรใหม่แล้ว บัญชีผู้ผ่านการเลือกสรรครั้งนี้เป็นอันยกเลิก 
9.    การจ้างเป็นพนักงานจ้าง
                  องค์การบริหารส่วนตำบลเทพราช  จะสั่งจ้างและแต่งตั้งผู้ที่ผ่านการคัดเลือกได้ตามลำดับที่ได้ประกาศขึ้นบัญชีไว้ตามตำแหน่งที่สมัครคัดเลือกก็ต่อเมื่อองค์การบริหารส่วนตำบลเพราช ได้ตรวจสอบแล้ว   ว่าผู้ที่ได้รับการสั่งจ้างเป็นผู้ที่มีคุณสมบัติทั่วไปของพนักงานจ้าง และมีคุณสมบัติเฉพาะสำหรับตำแหน่งตาม ที่ ก.อบต.กำหนด  ทั้งนี้ หากตรวจสอบพบภายหลังว่าผู้สมัครสอบคัดเลือกได้เป็นผู้ที่ขาดคุณสมบัติ หรือคุณสมบัติไม่ตรงตามกำหนด  องค์การบริหารส่วนตำบลเทพราชอาจถอนรายชื่อผู้นั้นออกจากบัญชีรายชื่อผู้ที่ได้รับการคัดเลือกได้
                      จึงประกาศมาให้ทราบด้วยทั่วกัน
                             ประกาศ  ณ  วันที่  4  ธันวาคม พ.ศ.  2561 

        (นายไชยา  ขนอม) 
                                               นายกองค์การบริหารส่วนตำบลเทพราช    
ผนวก ก.
เอกสารรายละเอียดแนบท้ายประกาศองค์การบริหารส่วนตำบลเทพราช
เรื่อง  รับสมัครบุคลากรเพื่อคัดเลือกเป็นพนักงานจ้างตามภารกิจ 
ขององค์การบริหารส่วนตำบลเทพราช  ลงวันที่  4 ธันวาคม 2561
  พนักงานจ้างตามภารกิจ ( ผู้มีทักษะ )
1. ตำแหน่ง พนักงานขับรถยนต์   จำนวน 1 อัตรา  
2. หน้าที่และความรับผิดชอบ
ขับรถยนต์ บำรุงรักษาเบื้องต้น ทำความสะอาดรถยนต์และแก้ไขข้อขัดข้องเล็กๆน้อยๆในการใช้รถยนต์หรือปฏิบัติหน้าที่อื่นตามที่ได้รับมอบหมาย
2.1 คุณสมบัติเฉพาะตำแหน่ง
   - ต้องมีความรู้ความสามารถและความชำนาญงานในหน้าที่ได้รับ
ใบอนุญาตขับรถยนต์ตามกฎหมายและมีทักษะในงานที่จะปฏิบัติไม่น้อยกว่า 5 ปี (ประสบการณ์)               ไม่จำกัดวุฒิการศึกษา
2.2  ลักษณะงานที่ปฏิบัติ   
ขับรถยนต์ บำรุงรักษา ทำความสะอาดรถยนต์ที่อยู่ในความรับผิดชอบ ตลอดจนอุปกรณ์และเครื่องใช้ต่างๆ ของรถยนต์ให้อยู่สภาพเรียบร้อยพร้อมที่ใช้ปฏิบัติราชการได้ทุกเวลา แก้ไขข้อขัดข้องเล็กๆน้อยๆ ในการใช้รถยนต์ ดำเนินการจัดทำรายการใช้รถยนต์ในการไปราชการไว้เป็นหลักฐาน จัดทำบันทึกเสนอข้อบกพร่องของรถยนต์ ที่จำเป็นจะต้องซื้อหรือจ้างเหมาเพื่อปรับปรุงซ่อมแซม และงานอื่นๆ ที่ได้รับมอบหมายจากผู้บังคับบัญชา 
2.3 อัตราค่าตอบแทน
-ได้รับค่าตอบแทนเดือนละ 9,40๐ .-บาท  ค่าครองชีพ 2,00๐ .- บาท
2.4 ระยะเวลาการจ้าง 
- มีระยะเวลาในการจ้างไม่เกิน ๔ ปี (และอาจต่อสัญญาจ้างได้คราวละไม่เกิน 4)
(3) ตำแหน่ง พนักงานขับรถยนต์
     หลักสูตรและวิธีการสอบ
ก. ภาคความรู้ความสามารถทั่วไป 50 ข้อ (คะแนนเต็ม ๑๐๐ คะแนน)

    - สถานการณ์เศรษฐกิจ สังคม การเมือง ปัจจุบัน

- ความรู้เบื้องต้นเกี่ยวกับองค์การบริหารส่วนตำบล

- นโยบายของรัฐบาล นโยบายกระทรวงมหาดไทย และนโยบายกรมส่งเสริมการปกครองส่วนท้องถิ่น
   - ความรู้ภาษาไทย
   - ความรู้ความสามารถด้านเหตุผล
ข.ภาคความรู้ความสามารถเฉพาะตำแหน่ง 50 ข้อ (คะแนนเต็ม ๑๐๐ คะแนน)

- ทดสอบความรู้ความสามารถที่ใช้ในการปฏิบัติงานในหน้าที่ที่สมัครสอบ
- รัฐธรรมนูญแห่งราชอาณาจักรไทย พุทธศักราช ๒๕6๐
- พระราชสภาตำบลและองค์การบริหารส่วนตำบล พ.ศ.๒๕๓๗ และที่แก้ไขเพิ่มเติมจนถึงปัจจุบัน
- พระราชบัญญัติข้อมูลข่าวสารของทางราชการ พ.ศ.๒๕๔๐
- พระราบบัญญัติระเบียบบริหารงานบุคคลส่วนท้องถิ่น พ.ศ.๒๕๔๒
- ระเบียบสำนักนายกรัฐมนตรีว่าด้วยงานสารบรรณ พ.ศ.๒๕๒๖ และที่แก้ไขเพิ่มเติมจนถึงปัจจุบัน
- พระราชบัญญัติระเบียบบริหารราชการแผ่นดิน พ.ศ.๒๕๓๔ และที่แก้ไขเพิ่มเติมจนถึงปัจจุบัน
- พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.

๒๕๔๒ และแก้ไขเพิ่มเติม
- พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.๒๕๔๖
- ความรู้ทั่วไปเกี่ยวกับการดูแลและบำรุงรักษา
ค. ภาคความเหมาะสมกับตำแหน่ง (คะแนนเต็ม ๑๐๐ คะแนน)

   ประเมินบุคคลเพื่อพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษาประวัติการทางาน และพฤติกรรมที่ปรากฏทางอื่นของผู้เข้าสอบ จากการสัมภาษณ์ ทั้งนี้ อาจใช้วิธีการอื่นใดเพิ่มเติมอีกก็ได้ เพื่อพิจารณาความเหมาะสมในด้านอื่น ๆ เช่น ความรู้ที่อาจใช้เป็นประโยชน์ในการปฏิบัติงานในหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ คุณธรรมจริยธรรมการปรับตัวเข้ากับเพื่อนร่วมงาน รวมทั้งสังคมและสิ่งแวดล้อม ความคิดริเริ่มสร้างสรรค์ ปฏิภาณไหวพริบและบุคลิกภายอย่างอื่น เป็นต้น
 เมื่อผ่านภาคความรู้ความสามารถทั่วไป (ภาค ก) และความรู้ความสามารถเฉพาะตำแหน่ง
(ภาค ข) โดยได้คะแนนตามเกณฑ์ที่กำหนดไว้ จึงจะเป็นผู้มีสิทธิสอบในภาคความเหมาะสมกับตำแหน่ง(ภาค ค) ได้

